ສະມາຊິກສະພາ ອາຟຣິກາໃຕ້ ບໍ່ດີໃຈ ກັບການຂຶ້ນເງິນເດືອນ ໃຫ້ປະທານາທິບໍດີ
ແຕ່ຝ່າຍຄ້ານບາງສ່ວນ ແລະ ກຸ່ມສັງຄົມພົນລະເຮືອນຕ່າງໆ ກ່າວວ່າ ປ. Zuma ບໍ່ສົມຄວນຈະໄດ້ຮັບ ການຂຶ້ນເງິນເດືອນ ຍ້ອນສະພາບເສດຖະກິດຕົກຕ່ຳ.
ພວກກຸ່ມຄົນສ່ວນນຶ່ງຂອງອາຟຣິກາໃຕ້ ບໍ່ດີໃຈ ກັບການປະ ກາດຂຶ້ນເງິນເດືອນໃຫ້ແກ່ ປະທານາທິບໍດີ Jacob Zuma ຊຶ່ງມີກຳນົດຈະເລີ້ມຕົ້ນ ໃນເດືອນໜ້ານີ້ ອີງຕາມ ທ່ານ Jordan Lewis ສະມາຊິກສະພາ ຈາກພັກຝ່າຍຄ້ານ Democratic Alliance ຫຼືຫຍໍ້ວ່າ DA ການຂຶ້ນເງິນໃຫ້ແກ່ທ່ານ Zuma ຈະເຫັນວ່າ ທ່ານຈະໄດ້ຮັບ ເງິນ 188,000 ໂດລາຕໍ່ປີກັບບ້ານ ຄະນະກຳມະການ ທີ່ເປັນ ອິດສະລະ ເພື່ອການຕອບສະໜອງ ຂອງຜູ້ດຳລົງຕຳແໜ່ງລັດ ຖະກອນ ໄດ້ໃຫ້ການສະເໜີແນະ ເມື່ອເດືອນພະຈິກ ປີກາຍນີ້ ໃຫ້ເພີ້ມເງິນເດືອນຂຶ້ນ 5 ເປີເຊັນ ບັນດາຂ້າລາດສະການຄົນ ອື່ນໆ ກໍຈະໄດ້ຮັບ ການເພີ້ມເງິນເດືອນ ຂຶ້ນ 5 ເປີເຊັນ ເຊັ່ນກັນ ໃນງົບປະມານ ສົກປີ 2015- 2016 ແຕ່ຝ່າຍຄ້ານບາງສ່ວນ ແລະ ກຸ່ມສັງຄົມພົນລະເຮືອນຕ່າງໆ ກ່າວວ່າ ປະທານາທິບໍດີ Zuma ບໍ່ສົມຄວນຈະໄດ້ຮັບ ການເພີ້ມຂຶ້ນນັ້ນ ຍ້ອນອັນທີ່ ພວກເຂົາເຈົ້າ ໂຕ້ຖຽງວ່າ ສະພາບເສດ ຖະກິດທີ່ຕົກຕ່ຳ ຊຶ່ງກຳລັງແຜ່ຫຼາຍ ໃນປັດຈຸບັນນີ້